Katodoluminiszentzia

Katodoluminiszentzia fenomeno optiko eta elektromagnetiko bat da, zeinetan luminiszentea den material baten aurka elektroiek talka egiten dutenean, igortzen diren fotoiek espektro ikusgaiaren uhin-luzera duten.

Geologian, mineralogian, materialen zientzian eta erdieroaleen ingeniaritzan elektroien irakurketa egiten duen mikroskopioari katodoluminiszentziako detektagailu bat atxikituz gero, erdieroaleen, arroken, zeramiken, kristalen... barneko egituraren azterketa egin daiteke, haien konposizioa, garapena eta kalitateari buruzko informazioa lortzeko.

Aplikazioak 
Nahiz eta GAP banda zuzena (balentzia eta  eroaletasun bandan elektroi eta hutsune kopuru berdina, n = p) duten erdieroaleak (GaAs edo GaN) aztertzeko erabiltzen den, zeharkako erdieroaleak aztertzeko ere erabili ohi da, hala nola, silizioaren kasua. Izan ere, dislokatutako silizioaren luminiszentzia silizio intrintsekoaren desberdina da, eta zirkuitu integratuen akatsak detektatzeko erabil daiteke.

Mikroskopio elektronikoa katodoluminiszentziako detektagailu batekin elkartzean molekularen (InGaN) handipen handia ematen den bitartean, katodoluminiszentzia mikroskopioak kolore ikusgaiak ematen ditu. Orain hedatzen ari diren sistemetan saiatzen ari dira mikroskopio optikoa eta elektronikoa batzen informazio gehiago lortzeko.

Duela gutxitik, mikroskopio elektronikoetan burututako katodoluminiszentzia nanopartikula metalikoen azalerako plasmoien erresonantziak analizatzeko erabiltzen hasi da; nanopartikula metalikoetako azalerako plasmoiek argia xurgatzeko eta igortzeko gaitasuna dute, baina prozesua desberdina da erdieroaleekin konparatuta. Modu berdinean, kristal fotoniko dielektriko lauen eta nanoegituradun material fotonikoen egoeren dentsitatearen  (Density Of States, DOS) ikerketan baliatu da.

Erreferentziak 

Luminiszentzia
Materialen zientzia
Teknika zientifikoak
Argi iturriak